आपका फ़ोन इसमें शामिल है या नहीं, यह पता करने के लिए अपने फ़ोन का ऑपरेटिंग सिस्टम जांच लें.नए साल में व्हाट्सऐप कुछ पुराने प्लेटफ़ॉर्म्स को सपोर्ट करना बंद कर देगा. कंपनी की वेबसाइट के मुताबिक़, 'ब्लैकबेरी ओएस10 और विंडोज़ 8 पर चलने वाले फ़ोन इसी सूची में हैं.' वेबसाइट मानती है कि ये फ़ोन 'उनके इतिहास का हिस्सा रहे हैं लेकिन अब उनकी क्षमता इतनी नहीं रही कि आने वाले फ़ीचर्स को सपोर्ट कर सकें.' व्हाट्सऐप इस्तेमाल के बाद ऐसे बंद कभी न करेंव्हाट्सऐप पर बोल्ड, इटैलिक लिखने की ट्रिक - BBC News हिंदी2.3.3 से पहले के एंड्रॉयड, विंडोज़ 7, आईओएस 3जीएस, आईओएस 6 और नोकिया सिम्बियन एस60 पर व्हाट्सऐप पहले से ही काम नहीं करता.इसके अलावा नोकिया एस40 और एंड्रॉयड 2.3.7 पर भी व्हाट्सऐप बंद किया जा चुका है. व्हाट्सऐप बंद होने का मतलब यह है कि आप फ़िलहाल मैसेज भेज और पा सकते हैं लेकिन कुछ फ़ीचर्स आपसे हमेशा के लिए ले लिए जाएंगे. मसलन आप नया खाता नहीं बना सकेंगे और अगर इनमें से किसी ओएस पर चलने वाले फ़ोन पर दोबारा ऐप डाउनलोड करना पड़ा तो मौजूदा खाते की फिर से पुष्टि नहीं कर सकेंगे. व्हाट्सऐप पर आपके फ़ोटो सुरक्षित हैं- - BBC News हिंदीकौनसे फ़ोन पर चलेगा व्हाट्सऐप?अगर व्हाट्सऐप का पूरा इस्तेमाल जारी रखना चाहते हैं तो कंपनी एंड्रॉयड 4, विंडोज़ 8.1, आईओएस 7 या इनके बाद आए वर्ज़न वाले फ़ोन लेने की सलाह देती है.बाज़ार में इंस्टैंट चैट की बहुत सी ऐप हैं लेकिन व्हाट्सऐप सबसे पॉपुलर ऐप मानी जाती है. कंपनी का दावा है कि फ़रवरी 2017 तक उनके पास दुनिया भर में सौ करोड़ एक्टिव यूज़र्स थे जो बाक़ी किसी भी ऐप की तुलना में कहीं ज़्यादा हैं.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)